Segir af sér eftir svallveislur
Michelle Leonhart, yfirmaður fíkniefnalögreglunnar í Bandaríkjunum, DEA, hefur hætt störfum. Ástæðan er víðamikil skýrsla sem afhjúpaði svallveislur og óeðlileg samskipti lögreglumanna við embættið við fíkniefnasmyglara.
Í mars á þessu ári kom út skýrsla sem greinir frá því að fjöldi lögreglumanna við embættið tóku þátt í kynlífsveislum með kólumbískum vændiskonum á árunum 2001-2012. Í sumum tilvikum voru það eiturlyfjabarónar sem greiddu fyrir vændiskonurnar. Einnig kemur fram í skýrslunni að fjöldi lögreglumanna hafa þegið gjafir, vopn og peninga, frá meðlimum eiturlyfjahringja.
Í síðustu viku var Leonhart kölluð inn á teppið í bandaríska þinginu. Þurfti hún þar að útskýra hvers vegna enginn lögreglumaður hafi misst vinnuna eftir að skýrlslan kom út. Aðeins örfáir lögreglumenn voru sendir í 14 daga launalaust leyfi en flestir þeir sem nefndir eru í skýrslunni eru enn að störfum.
Sumir þeirra sem stunduðu kynlífsveislurnar segjast ekki hafa vitað hver hafi fjármagnað vændiskonurnar. Skýrslan slær því hins vegar föstu að það hafi verið auðséð að vændiskonurnar hafi verið fjármagnaðar með peningum frá fíkniefnahringjum. Eitt alvarlegasta dæmið um brotin sem lögreglumennirnir frömdu var þegar tveir þeirra greiddu fyrir nokkrar vændiskonur með opinberu fé.
"Það er vandræðalegt að þú hafir ekki rekið viðkomandi einstaklinga," sagði Jason Chaffetz, formaður eftirlitsnefndar bandaríska þingsins við Leonhart.
Sjá frétt ABC .
Michelle Leonhart, yfirmaður fíkniefnalögreglunnar í Bandaríkjunum, DEA, hefur hætt störfum.
Ástæðan er víðamikil skýrsla sem afhjúpaði svallveislur og óeðlileg samskipti lögreglumanna við embættið við fíkniefnasmyglara.
Fjöldi lögreglumanna við embættið tóku þátt í kynlífsveislum með kólumbískum vændiskonum á árunum 2001-2012.
Í sumum tilvikum voru það eiturlyfjabarónar sem greiddu fyrir vændiskonurnar.
Í síðustu viku var Leonhart kölluð inn á teppið í bandaríska þinginu.
Þurfti hún þar að útskýra hvers vegna enginn lögreglumaður hafi misst vinnuna eftir að skýrlslan kom út.